*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1981

περί χορηγήσεως αδείας στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την κοινοτική μεταχείριση τις πλεκτές αθλητικές φόρμες (trainings) καταγωγής Ρουμανίας

(Τα κείμενα στη γαλλική και στην ολλανδική γλώσσα είναι τα μόνα αυθεντικά)

(81/724/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία στα άλλα Κράτη μέλη (1), και ιδίως το άρθρο 3,

Εκτιμώντας:

ότι στις 23 Ιουλίου 1981 οι κυβερνήσεις των χωρών της Μπενελούξ υπέβαλαν αίτηση, δυνάμει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων προκειμένου να τους χορηγηθεί άδεια να εξαιρέσουν από την κοινοτική μεταχείριση τις πλεκτές αθλητικές φόρμες (trainings) της διακρίσεως 60.05 ex Α ΙΙ του Κοινού Δασμολογίου (κατηγορία 73), καταγωγής Ρουμανίας, οι οποίες τίθενται σε ελεύθερη κυκλοφορία στα άλλα Κράτη μέλη·

ότι η εισαγωγή στην Κοινότητα των εν λόγω προϊόντων καταγωγής Ρουμανίας αποτέλεσε αντικείμενο συμφωνίας, την οποία διαπραγματεύθηκε η Κοινότης με τη χώρα αυτή· ότι, στο πλαίσιο της συμφωνίας αυτής, η Ρουμανία δεσμεύθηκε να θεσπίσει όλες τις αναγκαίες διατάξεις για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα ποσά·

ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2), όπως τροποποιήθηκε τελευταία με τον κανονισμό (ΕΟΚ) αριθ. 920/81 (3), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·

ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το κοινοτικό αυτό ανώτατο ποσό έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·

ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής μόνο σταδιακά είναι δυνατόν να επιτευχθεί·

ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι οι χώρες της Μπενελούξ έχουν αποδεχθεί, από την 1η Ιανουαρίου 1981, τη θέση σε ελεύθερη κυκλοφορία 110 000 τεμαχίων των εν λόγω προϊόντων καταγωγής των εν λόγω τρίτων χωρών·

ότι όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού καταγωγής τρίτων χωρών ανήλθαν σε 1 528 000 τεμάχια το 1978, σε 1 996 000 τεμάχια το 1979

και 1 795 000 τεμάχια το 1980· ότι το ποσοστό της αγοράς των εισαγομένων αυτών προϊόντων αυξήθηκε από 54 % το 1978 σε 59,5 % το 1979·

ότι οι τιμές των εν λόγω προϊόντων καταγωγής Ρουμανίας είναι πολύ χαμηλότερες από τις τιμές παρομοίων προϊόντων που παράγονται στην Μπενελούξ·

ότι η παραγωγή παρομοίων προϊόντων στην Μπενελούξ μειώθηκε από 545 000 τεμάχια το 1978 και 1979 σε 500 000 τεμάχια το 1980 · ότι το ποσοστό της εσωτερικής αγοράς μειώθηκε από 19,21 % το 1978 σε 16,22 % το 1979·

ότι η πραγματοποίηση άλλων εμμέσων εισαγωγών οι οποίες αναμένεται να προστεθούν σ αυτές που ήδη πραγματοποίηθηκαν ή πρόκειται να γίνουν ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·

ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·

ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·

ότι, δεδομένου ότι εκκρεμεί νόμιμα ενώπιον των αρχών του Κράτους μέλους, το οποίο έχει υποβάλει την αίτηση, αίτηση τίτλου εισαγωγής για ποσότητα 24 991 τεμαχίων, δεν είναι δυνατόν να εγκριθεί η αίτηση του Κράτους μέλους με τη χορήγηση παρόμοιας αδείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών, να εξαιρέσουν από την κοινοτική μεταχείριση τα προϊόντα που αναφέρονται κατωτέρω, καταγωγής Ρουμανίας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 21 Ιουλίου 1981:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 60.05 ex Α ΙΙ

Κώδικας ΝΙΜΕΧΕ:

60.05-16, 17, 19

(Κατηγορία: 73) // Πλεκταί αθλητικαί φόρμαι (trainings) μη ελαστικαί ούτε επενδυμέναι με καουτσούκ, εξ ερίου, εκ βάμβακος ή εκ συνθετικών ή τεχνητών υφαντικών ινών // //

Άρθρο 2

Η παρούσα απόφαση εφαρμόζεται μέχρι να ανοιχθούν στην Μπενελούξ νέες δυνατότητες εισαγωγής των προϊόντων αυτών έναντι της Ρουμανίας και το αργότερο μέχρι τις 31 Δεκεμβρίου 1981.

Άρθρο 3

Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.

Έγινε στις Βρυξέλλες, στις 30 Ιουλίου 1981.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 365 της 27. 12. 1978, σ. 1.

(3) ΕΕ αριθ. L 98 της 9. 4. 1981, σ. 1.